PRITARTA

 Molėtų rajono savivaldybės

 tarybos 2019 m. kovo d.

 sprendimu Nr.B1-

**JONIŠKIO MOKYKLOS-DAUGIAFUNKCIO CENTRO 2018 METŲ VEIKLOS ATASKAITA**

2018– 2020 metų strateginio plano tikslai: 1. Ugdymo(si) proceso kokybės gerinimas.

1.Uždavinys. Tobulinti pamokos vadybą.

Atsižvelgdami į išorės vertintojų išvadas, mokytojai dalyvauja UPC projekto „Bendrojo ugdymo mokytojų bendrųjų ir dalykinių kompetencijų tobulinimas“ MINI mokymuose šiomis temomis: 1. Mokymosi nuostatos, būdai ir išmokimo stebėjimas, 2. Vertinimas ugdant.

 Kartu su Vilkaviškio r. Žaliosios Vinco Žemaičio pagrindine mokykla vykdytas iš Europos Sąjungos struktūrinių fondų lėšų bendrai finansuojamas projektas Nr. 09.2.1-ESFA-K-728-01-0094 „Virtualios ugdymo aplinkos diegimas išnaudojant 3D vaizdinių ugdymo priemonių galimybestobulinant socialinių mokslų dalykų pasiekimų rezultatus“. Projekto metu įdiegta virtuali 3D ugdymo aplinka: nupirktas stacionarus kompiuteris, 5 planšetinių kompiuterių komplektas, panoraminis fotoaparatas. Vykdomi mokymai, kurių tikslas - sukurti įvairios mokomosios medžiagos, užduočių, taip pat bendravimo ir vertinimo priemonių sistemą, kurioje mokiniai mokysis mokytojų padedami. Mokymai tęsis 2018-2019 m.m. Laukiamas rezultatas pasiektas. 94,7 proc. mokytojų per mokslo metus pravedė ne mažiau kaip po 2 integruotas ir 1 pamoką netradicinėje aplinkoje. 50 proc. pamokų mokiniai geba savarankiškai ir su draugais (bendradarbiaudami) atlikti užduotis, suteikta galimybė planuoti ir kontroliuoti savo mokymąsi, pasirinkti mokymosi būdą, informacijos šaltinį. 60 proc. pamokų, kuriose vyrauja praktinių žinių taikymas. Vestos atviros pamokos ,,kolega-kolegai“: ,,Vertinimas pamokoje“. MDC mokytojai dalyvavo ir dalijosi patirtimi rajono Metodinėje dienoje ,,Ugdymas mokinio asmeninei pažangai“. Kvalifikacijos tobulinimo renginiuose vienam mokytojui tenka vidutiniškai 33,6 val. 2.Uždavinys. Teikti kokybišką ir savalaikę pagalbą mokiniams.

Mokinių asmeninės pažangos analizė atlikta po kiekvieno trimestro ir signalinių trimestrų metu. Sukurta ir atnaujinta vertinimo ir įsivertinimo tvarka. Pagal poreikį pasiūlytos individualios konsultacijos (lietuvių k., anglų k., matematikos), moduliai (lietuvių k. 5 kl., matematika 9 kl.) , skirti mokymosi pagalbai teikti, mokinio ugdymo poreikiams tenkinti. Dalykų pamokose mokiniai seka ir fiksuoja savo daromą pažangą, analizuoja nesėkmių priežastis. Mokslo metų eigoje atliekami bandomieji diagnostiniai testai, jų rezultatai lyginami su NMPP rezultatais. 4 klasės mokinių 2017–2018 metų NMPP rezultatai rodo, kad visų dalykų ketvirtokų mokymosi pasiekimai geri ir yra aukštesni (lyginama su Nacionaliniame mokinių pasiekimų tyrime dalyvavusių mokinių rezultatais). 6 klasės mokinių rašymo NMPP rezultatai rodo, kad dalis šeštokų nepasiekė pagrindinio lygmens. 8 klasės mokinių 2017-2018 metų NMPP rezultatai rodo, kad visų dalykų mokinių pasiekimai gerėjo, tačiau, išskyrus gamtos mokslus, nepasiekta aukštesniojo lygmens.

Mokyklos mokiniai dalyvavo Lietuvos mokinių Neformaliojo švietimo centro įgyvendinamo projekto „Neformaliojo vaikų švietimo paslaugų plėtra“ , finansuojamo iš ES lėšų, edukacijose.

Laukiamas rezultatas pasiektas. Individuali pagalba mokiniams sąlygojo aukštesnius mokinių ugdymosi rezultatus. Mokyklos pažangumas 2017-2018 m.m. - 94,12 proc.

2. Tikslas. Saugios, sveikos ir estetinės ugdymosi kryptį atitinkančios aplinkos mokykloje-dc kūrimas, įtraukiant bendruomenę ir socialinius partnerius.

1.Uždavinys. Bendravimo ir bendradarbiavimo su mokinių tėvais ir socialiniais partneriais plėtra.

MDC bendradarbiauja su Švenčionių rajono Pabradės ,,Žeimenos‘ ir ,,Ryto“ gimnazijomis, Molėtų rajono Inturkės pagrindine mokykla, Molėtų, Alantos, Giedraičių A. Jaroševičiaus gimnazijomis, Molėtų kūno kultūros ir sporto centru, Molėtų r. policijos komisariato Viešosios policijos Viešosios tvarkos skyriaus Prevencijos poskyrio Nepilnamečių reikalų pareigūnais, Utenos apskrities priešgaisrinės gelbėjimo valdybos Molėtų priešgaisrinė gelbėjimo tarnyba, PPT, Joniškio seniūnija, VO „Joniškio bendruomenės centru“ (sporto ir meniniai renginiai, išvykos, stovyklos, civilinės saugos pratybos ir kt.).

Rugsėjo mėn. 24-28 d. mokyklos mokiniai dalyvavo tarptautiniame projekte „Lietuvos ir Ukrainos kultūrų ir paveldo įvairovė“ su Vinicos miesto gimnazija Nr.6. Projektą rėmė Jaunimo mainų fondas, finansavo Ukrainos jaunimo ir sporto ministerija.

Norint sėkmingiau dirbti su šeimomis, būtinas bendradarbiavimas, tarpinstituciniai susitarimai, koordinuotas veikimas. Tuo tikslu mokyklos mokytojų komanda dalyvavo Skudutiškio akademijoje projekto „Kompleksinių paslaugų šeimai prieinamumo didinimas Molėtų rajono savivaldybėje“ pristatyme. MDC organizuoti neformaliojo ugdymo (kūrybinio rašymo) užsiėmimai „Šeimos dirbtuvėlės: kaip geriau susikalbėti su savo vaiku“. Mokykloje organizuota Profesinio orientavimo diena. Dalyvavo įvairių profesijų žmonės: klebonas, ūkininkas, Lietuvos lengvaatletis (sportinis ėjimas), treneris, olimpinių žaidynių dalyvis, bendrosios praktikos gydytoja, poetas.

MDC vyko mokyklos pedagoginei ir tėvų bendruomenei skirti mokymai-diskusijos su maisto eksperte-praktike Rita Šilenskiene. Buvo diskutuota apie sveikos mitybos principus, maisto ruošą, sveikatai palankesnių maisto produktų pasirinkimą. Pristatyta knyga ,,Pirmas šaukštas“. Vyko mokymai bendruomenei ,,Sveikatai palanki vaikų mityba" (lektorė R. Bogušienė).

Laukiamas rezultatas pasiektas.Pilietiškumą ugdančios veiklos ir renginiai, skatinantys draugiškumą, toleranciją ir pagarbą vieni kitiems įvairūs. Įveiklinta seniūnų taryba, vyksta darbas grupėse, sudarant sąlygas lyderių paieškai ir jų saviraiškai įvairiose veiklose.

Mokinių maitinimui pagerinti, sveiko maisto gaminimui mokyklos valgyklai nupirkta konvekcinė krosnelė.

Direktorė Janina Girulskienė